《题怪石》
宋代·董将

兹山翠成堆，峭骨乃如许。化工妙融结，石罅走青乳。

当年女娲氏，炼此不及补。岩岩至于今，丈室枕其股。

我来手摩挲，松阴日亭午。初疑道士羊，亦类将军虎。

坐久饥肠鸣，试作先主煮。

作者简介：董将，嘉禾（今浙江嘉兴）人。徽宗政和八年（一一一八）进士（元《嘉禾志》卷一五）。高宗绍兴四年（一一三四），以都官员外郎充参议官。后知真州。十一年由福建路转运判官放罢。三十年，由提举淮南东路常平茶盐公事迁淮南转运副使，兼提点刑狱。